als_Latn dik_Latn sag_Latn
Edhe pse në vite, Autoriteti i Konkurrencës ka vendosur 21 gjoba për dëme që kompani të caktuara i kanë shkaktuar qytetarëve duke abuzuar me çmimet apo për pozita dominuese në treg, vetëm 8 prej tyre kanë marrë formë të prerë dhe janë kthyer në tituj ekzekutiv. Në një intervistë për Vizion Plus, kryetarja e Autoritetit të Konkurrencës, Lindita Milo, thotë se problem kryesor i mosekzekutimit të këtyre vendimeve është gjyqësori. “ Pse është gjyqësori? Sepse bizneset e ankimojnë aty çështjen dhe kjo merr kohë, në shumë raste edhe vite dhe shumica e vendimeve janë pro biznesit. Nuk ka shumë kulturë për të njohur ligjin e konkurrencës, kemi shpresa me gjykatën Administrative. ” Duke bërë një analizë të vitit 2013-të, Milo thotë se tre gjobat e vendosura në subjekte tregtare të ndryshme janë ankimuar në gjykatë. Konkurrenca ka hapur hetime dhe ka marrë masa për shumë kompani, por ende dhe sot një pjesë e tyre që kanë fituar para duke përfituar nga pozitat favorizuese që kanë në treg, nuk kanë paguar gjobën, sipas të dhënave nga Autoriteti i Konkurrencës, nga tetë gjobat që janë kthyer në titull ekzekutiv, vetëm gjysma e shumës së vendosur është arkëtuar.
als_Latn